Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 2 Pv 858/11/2201	Dunajská Streda, 30.10.2013
EEČ : 2-16-237-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Dunajská Streda
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Dunajská Streda zo dňa 22.10.2013, spisová značka 2 Pv 858/11/2201, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
           dňa 30. Októbra 2011 v čase o 14.40 hod. XXXXX v obchodnom dome Billa bez použitia násilia z predajných regálov odcudzil rôzne drogérie a to 1 ks mlieko zn. Nivea Happy v hodnote 6,49 eur, 1 ks sprchovací gél zn. Dove Silk v hodnote 4,99 eur, 1 ks šampón na vlasy zn. Nivea v hodnote 3,29 eur, 1 ks telové mlieko Garnier v hodnote 5,99 eur, 1 ks  telové mlieko zn. Nivea v hodnote 4,79 eur a 1 ks telové mlieko zn. Nivea v hodnote  10,99 eur a to tým spôsobom, že uvedené veci si dal do tašky, ktorú mal pri sebe, následne prešiel  cez pokladňu bez zaplatenia, kde bol prichytený strážnou službou, čím pre spoločnosť Billa, s.r.o., XXXXX spôsobil škodu v celkovej výške  36,54 eur, podľa pokladničného dokladu a následne lustráciou v ústrednej evidencii priestupkov bolo zistené, že bol za obdobný čin postihnutý blokovou pokutou č. AB 318182 príslušníkom Obvodného oddelenia PZ XXXXX - Petržalka sever v predchádzajúcich dvanástich mesiacoch, ktorá nadobudla právoplatnosť dňa 21.10.2011,

Uznesením prokurátora Okresnej prokuratúry Dunajská Streda zo dňa 22.10.2013, spisová značka 2 Pv 858/11/2201, bola určená obvinenému skúšobná doba v trvaní 12 mesiacov.
Odôvodnenie:
Uznesením prokurátorky Okresnej prokuratúry v Dunajskej Strede   sp. zn. 2Pv 858/11-15 zo dňa 26. júna 2012 bolo podľa § 216 ods. 1 Tr. por. podmienečne zastavené trestné stíhanie vedené proti obvinenému XXXXX za prečin krádeže podľa § 212 ods. 2 písm. f) Trestného zákona, ktorého sa dopustil na tom skutkovom základe, ako je to uvedené vo výrokovej časti tohto uznesenia.

           Podľa § 216 ods. 2 Trestného poriadku bola obvinenému určená skúšobná doba na dobu 12 mesiacov. 

           Po uplynutí skúšobnej doby bolo zisťované, či obvinený počas plynutia skúšobnej doby splnil podmienky uvedené v ustanovení § 217 ods. 1 Trestného poriadku.

           Z odpisu registra trestov obvineného vyplýva, že okrem podmienečného zastavenia trestného stíhania tunajšou prokuratúrou, obvinený v ňom nemá žiadny záznam, z miesta trvalého pobytu nie je bližšie hodnotený a počas plynutia skúšobnej doby nebol Obvodným úradom, odborom všeobecnej vnútornej správy  XXXXX prejednávaný za priestupok. 

            Vzhľadom na vyššie uvedené skutočnosti obvinený splnil všetky podmienky pre vyslovenie osvedčenia sa v skúšobnej dobe, a preto som rozhodla tak, ako je to uvedené vo výrokovej časti tohto uznesenia.  

Poučenie:
Proti tomuto uzneseniu je prípustná sťažnosť, ktorú je možné 
                                    podať   do  3   dní   od  jeho   doručenia   cestou   podpísanej 
                                    prokuratúry  na  Krajskú   prokuratúru  v  Trnave.
                                    Sťažnosť má odkladný účinok.

JUDr. Zuzana Kapraľová
prokurátorka